Държавен вестник, бр. 27, 2013 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  27
Чл. 8з. (1) Председателят на комисията 
в 7-дневен срок от назначаването є свиква 
заседание.
(2) На първото си заседание комисията:
1. определя датата, мястото и часа на 
провеждане на конкурса и датата, до която 
се приемат заявления с оферти за участие в 
конкурса; срокът за подаване на заявленията 
с оферти не може да бъде по-малък от 30 дни;
2. одобрява конкурсната документация, оп­
ределя цената и сроковете за закупуването є;
3. одобрява образец на декларацията за 
опазване тайната на сведенията, които се 
съдържат в конкурсната документация;
4. при необходимост комисията може да 
привлече експерти, както и служители на 
Министерството на регионалното развитие и 
благоустройството, които да подпомагат ней­
ната дейност, при спазване на изискванията 
за опазване тайната на сведенията;
5. подготвя съобщение за провеждане на 
конкурса, което съдържа най-малко:
а) датата, мястото и часа на провеждане 
на конкурса;
б) описание на обекта на концесията;
в) цената и начина на плащане на конкурсна­
та документация и мястото на получаването є;
г) изискванията към участниците в съот­
ветствие с конкурсната документация;
д) друга информация.
(3) Съобщението за провеждане на конкурса 
по ал. 2, т. 5 се публикува на интернет стра­
ницата на Министерството на регионалното 
развитие и благоустройството в деня, следващ 
провеждането на първото заседание на кон­
курсната комисия по чл. 8ж, ал. 1.
(4) За заседанията на комисията се води 
протокол.
(5) В своята работа комисията може да 
се подпомага от определени от нейния пред­
седател на първото заседание служители на 
Министерството на регионалното развитие и 
благоустройството.
(6) Председателят, заместник-председате­
лят, членовете на комисията, привлечените 
експерти и служителите по ал. 5 са длъжни 
да опазват тайната на съдържащата се в 
предложенията информация, да не изнасят 
материалите за конкурса извън определеното 
място за заседаване на комисията и да не 
дават изявления пред средствата за масово 
осведомяване преди обнародването в „Държа­
вен вестник“ на решението на Министерския 
съвет за определяне на спечелилия конкурса 
участник, за което попълват декларация.
Чл. 8и. (1) Когато в срока, определен в 
съобщението по чл. 8з, ал. 2, т. 5, не постъпи 
заявление с оферта, комисията има право с 
решение еднократно да удължи срока за пода­
ването им до 30 дни от датата на публикуване 
на интернет страницата на Министерството на 
регионалното развитие и благоустройството 
на съобщението за новия срок. 
(2) Конкурсът се провежда и когато има 
само един кандидат.
(3) Конкурсът не се провежда, ако няма 
заявили участие кандидати.
Чл. 8к. Конкурсната документация съ­
държа:
1. описание на обекта или на дейност­
та – предмет на концесията;
2. изисквания относно съдържанието на 
разработките по условията на конкурса;
3. информация за финансовите, иконо­
мическите, технологичните, екологичните и 
други параметри на обекта или на дейност­
та – предмет на концесията;
4. правен анализ на ползването на обекта 
или на осъществяването на дейността;
5. проект на концесионен договор;
6. размера на гаранцията за участие в кон­
курса и начина на плащането є в съответствие 
с решението по чл. 8д, ал. 1;
7. други изисквания към съдържанието на 
заявлението и офертата.
Чл. 8л. (1) Кандидатите в конкурса предста­
вят в срока, определен от комисията, заявление 
с оферта в запечатан плик в изпълнение на 
конкурсните условия. Подадените заявления 
с оферти се завеждат в деловодството на 
Министерството на регионалното развитие 
и благоустройството и се вписват в регистър 
по поредността на подаването им.
(2) Заявлението за участие съдържа при­
ложение и документи, подробно описани в 
одобрената от комисията конкурсна доку­
ментация.
(3) Към офертата си кандидатите прила­
гат декларация, в която посочват коя част 
от съдържащата се в офертата информация 
представлява търговска тайна.
(4) При сключването на договора за конце­
сия определеният за концесионер участник е 
обвързан от съдържанието на представената 
оферта.
(5) Допълнения и изменения в предадени­
те вече заявления с оферти не се допускат. 
Заявления с оферти, представени след опре­
деления от комисията срок, не се приемат и 
не се разглеждат.
Чл. 8м. (1) В обявените ден и час за про­
веждане на конкурса комисията на открито 
заседание отваря пликовете по реда на тях­
ното вписване в регистъра и проверява дали 
са спазени изискванията на конкурсната 
документация. 
(2) В деня по ал. 1 на закрито заседание 
комисията извършва оценка и класиране 
на заявленията с офертите при спазване на